Af - smeÞann 8. janúar 2020 Síðast uppfært 8. janúar 2020 Þessi færsla er rúmlega eins árs . Nú er ég sár og reið . Mamma var lögð inn á bráðadeildina í Fossvogi fyrir rúmri viku þar sem hún datt og fékk slæma byltu . Þar var hún í tvo daga á 10 - 15 manna stofu . Þeir skráðu niður þau lyf sem hún tekur og einnig að hún væri með sykursýki , en þær upplýsingar glötuðust á milli vakta , svo við þurftum að passa upp á að hún tæki lyfin sín og fengi ekki sykurfall . Hún var með næringu í æð og þegar pokinn kláraðist og slangan var orðin full af blóði , var okkur sagt að það væri ekki aðkallandi að setja annan poka , það væru aðrir sjúklingar veikari en hún ! Ég bað ítrekað um að fá að ræða við lækni út af ástandi hennar . Ég beið í 7 klst. og loksins kl. 01:00 eftir miðnætti náði ég tali af honum , 16 klst. eftir að hún lagðist inn . Á öðrum degi fékk hún pláss upp á lyflækningadeild þar sem hún er búin að vera í viku og hafa síðustu tveir dagar verið góðir og mamma loksins orðin eins og hún á að sér að vera . Hún á ekki eftir að geta sofið í nótt því hún á allt eins von á því að aðrir sjúklingar þurfi að gera þarfir sínar þar sem hún liggur . Ég veit að starfsfólkið er að gera sitt besta og er yndislegt upp til hópa en hver ákveður svona lagað ? Enn og aftur er þetta sönnun þess hversu mikið heilbrigðiskerfið okkar er í molum